CELEX: 32014R0115
Language: sk
Date: 2014-02-04 00:00:00
Title: Vykonávacie nariadenie Komisie (EÚ) č. 115/2014 zo 4. februára 2014 o zatriedení určitého tovaru do kombinovanej nomenklatúry

7.2.2014   
            
            
               SK
            
            
               Úradný vestník Európskej únie
            
            
               L 38/24
            
         
      VYKONÁVACIE NARIADENIE KOMISIE (EÚ) č. 115/2014
   zo 4. februára 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Výbor pre colný kódex nevydal stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. februára 2014
      
         
            Za Komisiu v mene predsedu
         
         Algirdas ŠEMETA
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Elektrické riadiace zariadenie na napätie nepresahujúce 1 000 V, so zabudovaným dotykovým displejom na báze tekutých kryštálov (LCD). Displej s krytom s rozmermi približne 30 × 23 × 6 cm má rozmer uhlopriečky obrazovky 30,5 cm (12 palcov) a rozlíšenie 800 × 600 pixlov.
                  Zariadenie zahŕňa stroj na automatické spracovanie údajov predkladaný spolu s operačným systémom.
                  Zariadenie je vybavené týmito rozhraniami:
                  
                              —
                           
                           
                              slotom pre pamäťovú kartu typu compact flash,
                           
                        
                              —
                           
                           
                              dvoma USB konektormi,
                           
                        
                              —
                           
                           
                              dvoma RJ-45 konektormi,
                           
                        
                              —
                           
                           
                              RS-232 konektorom,
                           
                        
                              —
                           
                           
                              RS-485 konektorom,
                           
                        
                              —
                           
                           
                              slotom na rozšírenie pamäte,
                           
                        
                              —
                           
                           
                              zbernicou pre rozširujúce karty na ovládanie, napríklad autorizovaných vstupných/výstupných jednotiek.
                           
                        Je tiež vybavené niekoľkými zabudovanými ovládačmi na pripojenie rôznych druhov automatizovaných zariadení a je schopné vykonávať a zobrazovať softvérové programy na pracovnej ploche obrazovky, ako napríklad textové a tabuľkové aplikácie.
                  Zariadenie je určené na použitie na elektrické riadenie strojov v priemyselných procesoch v aplikáciách používajúcich programovateľné automatizované riadiace jednotky a programovateľné logické riadiace jednotky.
               
               
                  8537 10 10
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8537, 8537 10 a 8537 10 10.
                  Vzhľadom na objektívne charakteristické vlastnosti, hlavne prítomnosť zabudovaných ovládačov pre rôzne typy automatizovaných zariadení a zbernice na ovládanie vstupných/výstupných jednotiek, je zariadenie určené na použitie na elektrické riadenie strojov v priemyselných procesoch. Zatriedenie do položky 8471 ako stroj na automatické spracovanie údajov je preto vylúčené.
                  Keďže zariadenie zahŕňa stroj na automatické spracovanie údajov, zatrieďuje sa pod číselný znak KN 8537 10 10 ako číslicovo riadené panely so zabudovaným strojom na automatické spracovanie údajov na napätie nepresahujúce 1 000 V.